হাদীসে কুদসীতে আছে-আল্লাহর ঘোষণা, ‘‘যে ব্যক্তি আমার কোন প্রিয় পাত্রের সহিত শত্র“তা পোষণ করে, তার বিরুদ্ধে আমি যুদ্ধ ঘোষণা করি” এখানে ঠিক তাই হলো-ইমাম বুখারীর বিরুদ্ধে ষড়যন্ত্রে লিপ্ত ব্যক্তিদের প্রত্যেকেই কিছু দিনের মধ্যে আল্লাহর অভিশাপে পতিত হল। কিন্তু ইমাম বুখারী (রহ.) আর দেশে রইলেন না। তিনি বুখারা হতে বাইকান্ধা নামক স্থানে চলে গেলেন। এ সময় সমরকন্দের লোকেরা ইমাম বুখারীকে সমরকন্দ আগমনের জন্য বিশেষ অনুরোধ জানালেন। সে মতে তিনি সমরকন্দের উদ্দেশ্যে যাত্রা শুরু কররেন। এমতাবস্থায় সংবাদ পেলেন যে, তার আগমন সম্পর্কে সমরকন্দবাসীদের মধ্যে মতানৈক্যের সৃষ্টি হয়েছে। এ সংবাদে তিনি অত্যন্ত দুঃখিত হলেন এবং যাত্রা ভঙ্গ করে দিলেন।